Медициналык мүнөздөгү мажбурлоо чарасы
Медициналык мүнөздөгү мажбурлоо чарасы – КР кылмыш-жаза укугундагы жазалоо менен катар пайдаланыла турган кылмыш-жаза-укуктук жактан таасир этүүнүн бир түрү. Ал сот тарабынан төмөндөгүдөй жактарга карата белгиленет: а) КР кылмыш-жаза мыйзамдарда каралган коомго кооптуу жорук-жосун жасаган жиноорулууларга; б) аракечтик, баңгилик же жытмаңги оорусуна чалдыккан соттолгон адамдарга. М. м. м. ч-нын негизги максаты соттолгон адамдарды айыктыруу жана алардын КР кылмыш-жаза мыйзамдарда каралган жаңы жосундарды жасоосун алдыналуу болуп саналат. Сот тарабынан М.м.м.ч-нын төмөндөгүдөй түрлөрү дайындалышы мүмкүн: 1) ооруканага жаткызбастан сыртынан көзөмөл кылуу жана психиатрда дарылоо (мажбурлап жаткыруу); 2) жөнөкөй байкоо жүргүзүү менен жиноору ооруканасына жайгаштыруу; 3) такай көзөмөл жүргүзүү менен жиноору ооруканасына жайгаштыруу; 4) катуу көзөмөл жүргүзүү менен жиноору ооруканасына жайгаштыруу.

Колдонулган адабияттар 

 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Юридикалык аталгылар жана түшүнүктөр